google/wiki40b huggingface dataset:
उद्देश्य संकल्प

पृष्ठभूमी

पाकिस्तान की स्थापना के समय पाकिस्तान का संविधान नहीं था। उस समय 1935 में पारित भारत सरकार अधिनियम में कुछ संशोधन कर उसे अस्थाई संविधान के रूप में लागू किया गया थ। भारत विभाजन के पश्चात आई तबाही व भारत से पाकिस्तान अए लाखों शरणार्थियों के कारण आई खाद्द, आवास व आन्य व्यवस्थाई असुविधाओं के कारण पाकिस्तानी सरकार अनंत समस्याओं व दबाव में थी।
पश्चिमी पाकिस्तान में गैर मुसलमानों की संख्या लगभग 3 प्रतिशत थी, जबकि पूर्वी पाकिस्तान में गैर मुसलमानों की संख्या 22 प्रतिशत थी इसलिए कई ऐसे राजनेता थे जो 25 प्रतिशत गैर मुस्लिम आबादी वाला देश कहते हुए ऐसे संविधान की मांग कर रहे थे जो धर्मनिरपेक्ष हो, बुद्धिजीवियों का एक समूह इस बात पर जोर दे रहा था कि पाकिस्तान इस्लाम के नाम पर स्थापित हुआ तो पाकिस्तान का सरकारी धर्म इस्लाम होना चाहिये। लियाकत अली खान इन स्थितियों से अवगत और सूचित थे वे भी विद्वानों के विचारों से सहमत थे इसलिए उन्होंने विद्वानों के सहयोग से एक संकल्प तैयार की जिसे संकल्प लक्ष्यों का नाम दिया गया

विवाद व विरोध

इस संकल्प की इस्लाम-प्रोत्साहक चरित्र के लिये, यह हमेशा से ही विवादास्पक भी रहा है और कई बार, गैर-मुसलमालों व कई धर्मनिर्पेक्षता-समर्थक बुद्धिजीवियों द्वारा इस्का विरोध होता रहा है। संविधान सभा के गैरमुरलिम सदस्यों ने इसका पुरजोर विरोध किया था, एवं इसके पारित होने के बाद बीच सभा से उठ कर चले गए थे। इसके विरोधियों का यह कहना है की जिन्नाह पाकिस्तान को एक इस्लामिक रियासत नहीं बनाना चाहते थे, बलकी वे इसे एक धर्मनिर्पेक्ष देश बनाना चिहते थे, जिसमें मुसलमान समेत सभी लोग सुरक्षित रह सकें।
गणितीय सूत्र

प्रस्तावना

गणित हमारे जीवन का अभिन्न अंग है। और सूत्र, गणित की आधार-शीला है। इसके बिना गणित को एक पंक्ति भी हल करना नामुमकिन ही नहीं वरन असम्भव है।

गणितीय आधार चिन्ह

विश्व में गणित सिर्फ चार चिन्हों का लेखा जोखा है। इसलिए इससे डरने कि आवश्कता बिलकुल भी नहीं है।
१ - (+) -- योग
२ - (-) -- घटाना
३ - (*) -- गुणा
४ - (/) -- भाग

चिन्हों का भागफल

१. (-८) / (-२)= ४
२. (-८ / (२) =(-४)
३. ८ / (-२) =(-४)
४. ८ / २ = ४

इन्हें भी देखें

(+) धन का चिन्ह
(-) ऋण का चिन्ह
(*) गुणा का चिन्ह
(/) भाग का चिन्ह
सोलारिस (उपन्यास)

सोलारिस (अंग्रेज़ी: Solaris) सन् 1961 में पोलिश विज्ञान कथा लेखक स्तानिस्लाव लॅम द्वारा लिखा गया एक उपन्यास है, जिसमें मनुष्यों और एक अमानुष जीव के बीच सम्पर्क और प्रकारांतर से इस सम्पर्क की निष्फलता को दिखाया गया है।
इस काल्पनिक कथा में मनुष्य 'सोलारिस' नामक एक ग्रह का अध्ययन कर रहे हैं। वे ग्रह के इर्द-गिर्द कक्षा में परिक्रमा करते एक बड़े अंतरिक्ष यान को अड्डा बनाकर उसमें रह रहे हैं। उस ग्रह पर एक समुद्र फैला हुआ है जिसमें अजीब-अजीब सी चीज़ें होती रहतीं हैं, जैसे कभी विचित्र आकार के तैरते हुए द्वीप बन जाते हैं। धीरे-धीरे इस बात का खुलासा होता है कि पूरा ग्रह ही एक जीवित 'प्राणी' है। जिस तरह से मनुष्य उस पर शोध कर रहे हैं, वैसे ही वह मनुष्यों पर शोध आरम्भ कर देता है। उसमें मनुष्यों के विचारों को पढ़ने और उनके डरों और आशाओं को भांपने की क्षमता है। एक-एक कर के वह यान के सभी वैज्ञानिकों के विचारों से खिलवाड़ करता रहता है। मुख्य पात्र (क्रिस कॅल्विन) की एक प्रेमिका थी जिसकी मृत्यु हो चुकी थी। सोलारिस उसी रूप की एक स्त्री को यान पर प्रकट कर देता है, जिस से उस नायक को गहरे असमंजस से गुज़रना पड़ता है।
उमेश मेहरा

उमेश मेहरा बॉलीवुड के भारतीय फिल्म निर्देशक और निर्माता हैं। 1980 और 1990 के दशक में वह कई मिथुन चक्रवर्ती के साथ फिल्म करने के लिये प्रख्यात हैं, जैसे अशान्ति (1982), मुज़रिम (1989), गुरु (1989) और यार गद्दार (1994)। उन्होंने खिलाड़ी श्रृंखला में अक्षय कुमार की तीन फिल्मों को निर्देशित किया: सबसे बड़ा खिलाड़ी (1995) खिलाड़ियों का खिलाड़ी (1996) और इन्टरनेशनल खिलाड़ी (1999)। 1998 में उन्होंने किला में अनुभवी अभिनेता दिलीप कुमार को निर्देशित किया जो कि कुमार की आखिरी फिल्म थी। निर्देशक के रूप में मेहरा की आखिरी फिल्म 2002 की ये मोहब्बत है।
शान्ति स्वरूप धवन

जीवन परिचय

धवन का जन्म 2 जुलाई 1905 को राय बहादुर बली राम धवन के घर हुआ था। उनका जन्म डेरा इस्माइल खान मे हुआ था जो कि अब पंजाब, पाकिस्तान में है। [1]   
उन्हें फॉर्मन क्रिश्चियन कॉलेज, लाहौर [2] में पढ़ाया गया था और मध्य मंदिर, इंन्स ऑफ कोर्ट, लंदन में कानून में प्रवेश किया था।  
उन्होंने 1940 से 1954 तक इलाहाबाद विश्वविद्यालय में कानून के व्याख्याता के रूप में कार्य किया। धवन ने इसके बाद 28 जून 1958 से 2 जुलाई 1967 तक इलाहाबाद उच्च न्यायालय के न्यायाधीश के रूप में कार्य किए [3] और उन्हें भारत के सर्वोच्च न्यायालय में एक वरिष्ठ अधिवक्ता नियुक्त किया गया।  । [४] १ ९ ६ '-६ ९ के लिए धवन को यूनाइटेड किंगडम में उच्चायुक्त नियुक्त किया गया। [५]
उनके दो पुत्र थे रवि धवन जो इलाहाबाद और पटना के उच्च न्यायालयों के न्यायाधीश थे और राजीव धवन जो कि भारत के सर्वोच्च न्यायालय में एक प्रसिद्ध वरिष्ठ अधिवक्ता हैं।
गुबर्नटेरियल टेन्योरएडिट
वे 19 सितंबर 1969 से 21 अगस्त 1971 तक पश्चिम बंगाल के राज्यपाल थे। धवन के राष्ट्रपति कार्यकाल में उनके तीसरे मंत्रालय के ध्वस्त होने के बाद 1971 में संयुक्त मोर्चा की सरकार के पतन के बाद राष्ट्रपति शासन के दो चरणों के लागू होने से चिह्नित किया गया था।  6]
ReferencesEdit
^ पॉल, रेणु।  "इनसन्स ऑफ़ इन्स ऑफ़ कोर्ट: मिडल टेम्पल, 1863-1944" (पीडीएफ)।
^ ईरान सोसायटी (1970)।  "भारत-iranica"।  23।
^ "पूर्व माननीय न्यायाधीशों की सूची"।
"भारत का सर्वोच्च न्यायालय: वरिष्ठ सलाहकारों की सूची" (पीडीएफ)।
^ गोपाल, एस (1972)।  जवाहरलाल नेहरू की चुनिंदा रचनाएँ।  ओरिएंट लॉन्गमैन।  पी।  546।
^ दासगुप्ता, सूरजजीत (1992)।  पश्चिम बंगाल की ज्योति बसु: एक राजनीतिक प्रोफ़ाइल।  दिल्ली: जियान पब्लिशिंग हाउस।  पीपी। 34-37।
साहिवाल

पंजाब, पाकिस्तान का एक नगर।
संस्कृत ब्लॉग

संस्कृत में इंटरनेट पर चिट्ठे लिखना संभव है। अब संस्कृत भाषा में ब्लॉगिंग करने और पढ़ने के इच्छुक लोग samskrute_blogspot_dot_com पर लॉग ऑन कर वांछित कार्य भी कर सकते हैं। इस जालस्थल के माध्यम से संस्कृत भाषा के विभिन्न श्लोकों को सुन भी सकते हैं। इसके अलावा जो लोग संस्कृत भाषा नहीं जानते, वो इस साइट पर उपलब्ध संस्कृत शब्दकोष उपकरण (डिक्शनरी टूल) का उपयोग करके संस्कृत शब्द का अर्थ आसानी से समझ सकते हैं।
संस्कृत भाषा के नेटवर्क तंत्र का हिस्सा बनने के लिए www.sanskritam.ning.com पर लॉग ऑन कर आरंभ किया जा सकता है। इस समूह के सदस्य शुद्ध संस्कृत का प्रयोग करते हैं। इस जालस्थल के प्रयोग से इस पर उपलब्ध अनुभाग में समाचार भी पढ़ सकते हैं। इसके सिवा संस्कृत के बेहतरीन संगीत का भी आनंद उठा सकते हैं।
भारशिव राजभर क्षत्रिय

भारशिव नाग
भारत का एक प्राचीन राजवंश ये लोग  कालान्तर युग मे शिवलिंग को   अपने  कन्धो पर रखा करते थे। भारशिव राजभर क्षत्रिय के राजगुरु हरसु ब्रह्म  दक्षिण भारत के महान परम शिव भक्त थे उनकी  प्रेरणा से साहसी पराक्रम महाशक्ती शाली  नागवंशों को पार्षद बना दिये इनका वर्णन  भविष्य पुराण मे ब्याख्या किया गया है 
नाग कुल के नाग राजायों ने अपने धार्मिक अनुष्ठान के समय मे शिवलिंग को अपने कन्धो पर
उठाकर शिव को  सम्मानित करते थे उत्तर भारत गंगा घाटी विंध्य क्षेत्र कान्तिपुर { कन्तित } विंध्याचल जनपद मिर्ज़ापुर मे इनकी राजधानी थी काशी {वाराणसी } मे गंगा तट पर दश अश्व मेघ यज्ञ किये जिसके  भार वहन करने के  कारण  इनका नाम भारशिव पड़ा और काशी {वाराणसी  मे} दशाश्वमेघ घाट आज भी प्रसिध्द एव मौजूद है साधारण जनता में ये लोग   वैदिक काल मे राजभर  नाम से प्रचलित  हुये।
बिलावल ठाट

बिलावल ठाट अथवा बिलावल थाट भारतीय शास्त्रीय संगीत की उत्तर भारतीय शैली में वर्णित दस ठाटों में से एक ठाट है। इसमे सारे स्वर शुद्ध होते हैं। इसमें स्वर समूह इस प्रकार है: सा, रे, ग, म, प, ध, नी।
बुलबुल

नयी प्रजाति

पक्षी वैज्ञानिकों ने हाल ही में बुलबुल की एक नयी प्रजाति खोजी है, जो उनके अनुसार पिछले सौ वर्षों में पहली बार दिखाई पड़ी है। इसे लाओस में देखा गया है। वन्य जीवन संरक्षण सोसाइटी ने बताया है कि इस नन्हीं सी चिड़िया के सिर पर बहुत कम बाल हैं उन्होंने कहा है कि उसके वैज्ञानिकों और ऑस्ट्रेलिया के मेलबोर्न विश्वविद्यालय ने इस चिडि़या की पहचान बुलबुल की नयी प्रजाति के रूप में की है। उनके अनुसार दक्षिण पूर्वी एशियाई देश लाओस के सावनाखत प्रान्त में चूने की चट्टानों से कुदरती रूप से निर्मित गुफा में २००९ में यह देखी गई थी। इसका नाम बेयर फेस्ड बुलबुल रखा गया है। इसके सिर पर नगण्य बाल हैं और बालनुमा पंखों की एक बारीक सी कतार है। इसका मुँह भी विशिष्ट है, पंख विहीन और गुलाबी; और आँखों के पास उसकी त्वचा नीलिमा लिये हुए हैं।
सिकंदरा

स्थिति

इस नगर के उत्तर दिशा में झींझक नगर ,पश्चिम मेंऔरैया, पूर्व में पुखरायाँ तथा उत्तर पूर्व में अकबरपुर नगर स्थित हैं।यह नगर मुग़ल रोड NH19 पर स्थित है।

यातायात

यह नगर रोड द्वारा उत्तर में २० किलोमीटर झींझक रेलवे स्टेशन (उत्तर मध्य रेलवे ) से जुड़ा हुआ है। जहाँ से पूर्व की ओर कानपुर ,लखनऊ ,इलाहबाद ,पटना आदि नगरों से जुड़ा हुआ है। पश्चिम में इटावा ,आगरा ,दिल्ली आदि नगरों से जुड़ा हुआ है। पश्चिम दिशा में रोड द्वारा औरैया नगर (१४ किलोमीटर ) से जुड़ा हुआ है। यहां से रोड द्वारा अकबरपुर (१५ किलोमीटर )जा सकते हैं। पुखरायां नगर भी इस नगर से रोड द्वारा जुड़ा हुआ है।
पेलोपोनीज़

पेलोपोनीज़ (यूनानी: Πελοπόννησος, पेलोपोन्निसोस; अंग्रेज़ी: The Peloponnese, द पॅलोपोनीज़) यूनान के दक्षिणी भाग में स्थित एक बड़ा प्रायद्वीप (पॅनिन्सुला) है। इसके और यूनान के मुख्य भाग के बीच में कौरिन्थ की खाड़ी आती है। उस्मानी साम्राज्य के काल में, जब यूनान पर तुर्की-केन्द्रित उस्मानियों का राज था, वे इस प्रायद्वीप को मोरेआ (Μωρέας) कहा करते थे और यह नाम अभी भी अनुपचारित रूप से इस्तेमाल होता है। सन् १८९३ में कौरिन्थ नहर खोदी गई जिस से वास्तव में यह एक द्वीप बन गया लेकिन आम तौर पर इसे अब भी प्रायद्वीप ही बुलाया जाता है।

भूगोल

पेलोपोनीज़ का क्षेत्रफल लगभग २१,५५० वर्ग किमी है। इसके और यूनान के बाक़ी मुख्य भाग के बीच में सन् १८९३ में कौरिन्थ नहर बन गई थी लेकिन उस के ऊपर २००४ में रिओ-ऐंटीरिओ पुल तैयार कर दिया गया। पेलोपोनीज़ का अंदरूनी भाग एक पहाड़ियों से भरा क्षेत्र है, जिनमें ताएगेतस (Ταΰγετος) पहाड़ी शृंखला सब से प्रसिद्ध है। इसमें पेलोपोनीज़ का सब से ऊंचा पहाड़ स्थित है: २,४०७ मीटर ऊंचा प्रोफ़ितिस इलिआस शिखर (Profitis Ilias)। पेलोपोनीज़ प्रायद्वीप के स्वयं चार प्रायद्वीप हैं जो दक्षिण की तरफ़ उँगलियों की तरह फैले हैं: मेसिनिआ (Μεσσηνία, Messenia), मानी प्रायद्वीप (Μάνη, Mani), मलेआ अंतरीप (Ακρωτήριον Μαλέας, आक्रोतीरिओन मलेआस, Cape Maleas) और आर्गोलीदा (Αργολίδα, Argolis)। पेलोपोनीज़ के पूर्वी तट से आगे आर्गो-सारोनिक (Argo-Saronic) द्वीप समूह है और इसके पश्चिमी तट से आगे आयोनियाई (Ionian) द्वीप समूह है।

इतिहास

प्राचीन यूनान में पेलोपोनीज़ स्पार्टा नामक संस्कृति का घर था। यूनानी इतिहास में स्पार्टा और एथंस का मुकाबला बहुत महत्व रखता है।
घोषणापत्र

घोषणापत्र

सार्वजनिक रूप से अपने सिद्धान्तों एवं इरादों (नीति एवं नीयत) को प्रकट करना घोषणापत्र (manifesto') कहलाता है। इसका स्वरूप प्रायः राजनीतिक होता है किन्तु यह जीवन के अन्य क्षेत्रों से भी सम्बन्धित हो सकता है।

चुनावी घोषणापत्र

कुछ संसदीय लोकतांत्र की व्यवस्था वाले देशों में राजनैतिक दल चुनाव के कुछ दिन पहले अपना घोषणापत्र प्रस्तुत करते हैं। इन घोषणापत्रों में इन बातों का उल्लेख होता है कि यदि वे जीत गये तो नियम-कानूनों एवं नीतियों में किस तरह का परिवर्तन करेंगे। घोषणापत्र पार्टियों की रणनीतिक दिशा भी तय करते हैं।
बादाखोस बड़ा गिरजाघर

इतिहास

1230 में लेओन के राजा अलफोंसो 9वें के द्वारा बादाखोस की फिर से प्राप्ति के बाद नये बिशप पाद्रो पेरेज़ ने पुरानी मस्जिद बादाखोस अलकस्बा को गिरजाघर के तौर पर उपयोग करना शुरू कर दिया। नया बड़ा गिरजाघर 13वीं सदी के मध्य तक बनना शुरू नहीं हुआ था।
शाह अब्दुल हामिद

शाह अब्दुल हामिद, एक बांग्लादेशी राजनेता थे। वे बांग्लादेश अवामी लीग से संबंधित थे। उनका जन्म 1900 को रंगपपुर जिता के गोबिन्दगंज के खाल्सी गाँव में हुआ था। उनके पिता व माता का नाम, क्रमशः हाजी अब्दुल गफूर शाह और रहीमा खातून था। वे अप्रैल 10, 1972 से मई 1, 1972 तक बांग्लादेशी संसद के अध्यक्ष रहे थे।
भांजी

किसी व्यक्ति की भांजी उस व्यक्ति की बहन की पुत्री होती है।
हज़ारीबाग राष्ट्रीय उद्यान

यह भारत का एक प्रमुख राष्ट्रीय उद्यान हैं।
नाना पाटेकर

जीवनी

नाना पाटेकर भारतीय फिल्‍मों के अभिनेता हैं। वे लेखक और फिल्‍म निर्माता भी हैं। नाना हिन्‍दी फिल्‍मों के मशहूर अभिनेता माने जाते हैं। उनके अभिनय के सभी कायल हैं और यही कारण है कि उन्‍हें आज तक कई बार राष्‍ट्रीय फिल्‍म पुरस्‍कार और फिल्‍मफेयर पुरस्‍कार से सम्‍मानित किया जा चुका है। उन्‍हें पद्मश्री सम्‍मान भी मिल चुका है। वे इंडस्‍ट्री में अपने डॉयलाग को बोलने की स्‍टाइल को लेकर काफी मशहूर हैं। उनके अभिनय के दीवाने आपको हर आयु वर्ग में मिल जाएंगे।

पृष्‍ठभूमि

नाना का जन्‍म मुरूड-जंजीरा, रायगढ़, म‍हाराष्‍ट्र में हुआ था। उनके पिता का नाम दिनकर पाटेकर और मां का नाम संजनाबाई पाटेकर है।

पढ़ाई

नाना की पढ़ाई सर जे जे इंस्‍टीट्यूट ऑफ अप्‍लाईड आर्ट, मुंबई से हुई थी।

शादी

नाना की शादी नीलाकांती पाटेकर से हुई लेकिन बाद में उनका तलाक हो गया। उनका एक लड़का भी है जिसका नाम मल्‍हार है।

करियर

नाना के करियर की शुरूआत फिल्‍म 'गमन' से हुई थी लेकिन इंडस्‍ट्री में उन्‍हें फिल्‍म 'परिंदा' से नोटिस किया गया जिसमें उन्‍होंने खलनायक की भूमिका अदा की थी। इस फिल्‍म में उनके अभिनय के लिए उन्‍हें सर्वश्रेष्‍ठ सहायक अभिनेता का राष्‍ट्रीय फिल्‍म पुरस्‍कार और सर्वश्रेष्‍ठ सहायक अभिनेता का फिल्‍मफेयर पुरस्‍कार भी दिया गया। इसके बाद उन्‍होंने कई अच्‍छी फिल्‍मों में काम किया और अपने अभिनय का लोहा मनवाया। क्रांतिवीर, खामोशी, यशवंत, अब तक छप्‍पन, अपहरण, वेलकम, राजनीति उनकी प्रमुख फिल्‍मों में से एक हैं।
पोपलर

पोपलर (Populus) एक वृक्ष है। इसकी 25–35 जातियाँ हैं। यह उत्तरी गोलार्ध में पाया जाता है।
पॉपलर शीघ्र बढ़ने वाला पतझड़ होने वाला वृक्ष है। इसका वृक्ष १५ से ५० मीटर ऊँचा होता है। इसका तना २.५ मीटर तक व्यास वाला हो सकता है। सर्दी के मौसम में भी पत्ते न होने के कारण कृषि खाद्यान्न, सब्जियों, मसालों, तिलहनों तथा दलहन वाली फसलों को आसानी से उगाया जा सकता है।
रायसिंहनगर विधानसभा क्षेत्र (राजस्थान)

राजसिंहनगर विधानसभा क्षेत्र राजस्थान का एक विधानसभा क्षेत्र है। यहाँ से निर्दलीय सोना देवी विधायक हैं।
निम्बी

निम्बी (अंग्रेज़ी: NIMBY) एक परिवर्णी शब्द (ऐक्रोनिम) और नारा है जो आम नागरिकों द्वारा ऐसे विकास-कार्यों के विरुद्ध बुलंद किया जाता है जो उनके घरों के पास बन रहे हों और जिनसे उनके जीवन पर हानिकारक प्रभाव पड़ सकता है।
अमेरिका, कनाडा और ब्रिटेन में यह परमाणु उर्जा स्टेशनों, हवाई अड्डों, कूड़ा इकठ्ठा करने के केन्द्रों और क़ैदख़ानों के निर्माण के विरुद्ध उठाया जा चूका है। "निम्बी" (NIMBY) का पूरा रूप है "नॉट इन माए बैकयार्ड" (not in my backyard) यानि "मेरे घर के पीछे नहीं"। उदहारण के लिए अगर किसी मोहल्ले के पास कचड़ा इकठ्ठा करने का केंद्र बनाने का प्रस्ताव हो जिस से उस मोहल्ले में बदबू-ही-बदबू रहने के आसार लगें, तो वहाँ के रहने वाले विरोध में निशान लिए धरना दे सकते हैं। ऐसे निशानों को "निम्बी" की श्रेणी का निशान कहा जाता है और यह नेताओं को संकेत होता है के "अगर इतना ही बढ़िया विकासकार्य है तो अपने घर के पास बनाओ, हमारे मोहल्ले में नहीं"।
जान तेरे नाम

संक्षेप

सुंदर पिंकी मल्होत्रा को कॉलेज में हर लड़का लुभाने की कोशिश करता है। मुख्य रूप से सुनील और विकी। वह सुनील को पसंद करती है और उसके साथ प्रेमपूर्ण संबंध में रहती है। वो दोनों कॉलेज खत्म करके शादी करने की योजना बनाते हैं। ऐसा होने से पहले,पिंकी को पता चलता है कि सुनील पहले से ही एक और कॉलेज की लड़की के साथ रिश्ते में है। इस पर नाराज होकर उसने फैसला किया कि उसका उससे कोई लेना देना नहीं होगा। वह विकी के साथ घूमने लगती है। सुनील, जो नहीं जानता कि क्या हुआ है पिंकी से बात करना चाहता है, लेकिन पिंकी उससे बात करने से इंकार कर देती है।
वाजश्रवसपुत्र नचिकेता

नचिकेता, वैदिक युग के एक तेजस्वी ऋषिबालक थे। इनकी कथा तैतरीय ब्राह्मण (3.11.8) तथा कठोपनिषद् तथा महाभारत में उपलब्ध होती है। उन्होने भौतिक वस्तुओं का परित्याग किया तथा यम से आत्मा और ब्रह्म विषय पर ज्ञान प्राप्त किया।
नचिकेता उद्दालक ऋषि के पुत्र थे जिन्होंने सर्वस्व दक्षिणावाला "विश्वजित्" यज्ञ किया था। कारणवश रुष्ट होकर पिता ने पुत्र को यमलोक में जाने का शाप दिया। नचिकेता ने यम से तीन वर प्राप्त किए जिनमें सें सबसे महत्वपूर्ण वर अध्यात्मविद्या का उपदेश था। नचिकेता का यह आख्यान महाभारत के अनुशासन पर्व में (71 अध्याय) तथा वराह पुराण में भी (193 अ.- 212 अ.) तात्पर्य भेद से उपलब्ध होता है। किसी अवांतर काल में इस आख्यान का विकास नासिकेतोपाख्यान के रूप में हुआ जिसमें मूल वैदिक कथा का विशेष परिवर्तन लक्षित होता है, इसके लघुपाठवाले आख्यान का सदल मिश्र ने हिंदी गद्य में अनुवाद किया था।

कथा

वाजश्रवस राजा एक बार विश्वजित यज्ञ करके दक्षिणास्वरूप सब धन दान कर रहे थे। बालक नचिकेता बार-बार हठ करता था कि मुझे भी किसी को दान दे दीजिए। अतएव पिता ने कुपित होकर कहा कि जा तुझे यम को दिया। सत्यपालक बाजश्रवस ने बाद में उसे यमसदन भेज दिया। यम के पास नचिकेता ने ब्रह्मविद्या सीखी। आध्यात्म-विद्या का उपदेश करने के पूर्व यम ने यद्यपि उसे अनेक प्रलोभन दिए, किंतु नचिकेता अपने लक्ष्य पर अटल रहा। अंत में यम ने सर्वदुःख से मुक्त करने वाले परमात्म-विषय में उसके समस्त संदेह दूर कर उसे गूढ़ ज्ञानोपदेश दिया एवं अनेक रत्नमालाएँ प्रदान कीं। इस कथा को प्रतीक रूप में नये कवियों ने स्पर्श किया है।
रोजगार वेबसाइट

रोजगार की वेबसाइट एक प्रकार की वेबसाइट है जो विशेष रूप से रोजगार या करियर से जुडी होती है। बहुत सारे रोज़गार के वेबसाइटें इस तरीके से तैयार की जाती हैं ताकि नियोक्ता अपनी पद की जरूरतों को प्रकाशित कर सके एवं सामान्यतः इन्हें नौकरी बोर्ड कहा जाता है। इस रोजगार वेबसाइट के माध्यम से संभावित कर्मचारी अपने लिए कोई उचित विज्ञापन को खोजकर इंटरनेट पर ही नौकरी के लिए आवेदन कर सकते हैं ।

इतिहास

ऑनलाइन कैरियर केंद्र को एक गैर-लाभकारी संगठन के रूप में विकसित किया गया था जो शुरुआती दिनो मे चालीस बड़े निगमों द्वारा समर्थित था। जो नौकरी ढूंढने वाले को अपना बायो डाटा पोस्ट करने एवं नियोक्ताओं को अपनी पदों की जरूरतों को पोस्ट करने की सहूलियत देता था। 
1994 में रॉबर्ट जे. मैकगोवर्न ने नेटवर्टेक इंक के माध्यम से कंपनियों को अपनी वेबसाइटों पर नौकरी के अवसरों को सूचीबद्ध करने के लिए सर्वप्रथम कहा था।

विशेषताएं और प्रकार

रोजगार की खोज इंजनों की सफलता ने नियोक्ताओं और रोजगार ढूंढने वाले की बीच की दूरी कम करने में काफी मदद की हैं एवं इसके चलते हजारों रोजगार की साइट आज अस्तित्व में हैं। जिनमें से कई शिक्षा, स्वास्थ्य देखभाल, अस्पताल प्रबंधन, अकादमी और यहां तक कि गैर-सरकारी क्षेत्र के भी हैं।

नौकरी पोस्टिंग

रोजगार बोर्ड एक ऐसी वेबसाइट है जो नौकरी ढूंढने की सुविधा प्रदान करती है एवं यह सामान्यीकृत नौकरी एवम  विशेषज्ञ नौकरी श्रेणियों जैसे इंजीनियरिंग, कानूनी, बीमा, सामाजिक कार्य इत्यादि ढूंढने सहुलियत प्रदान करती हैं।

नियोक्ता समीक्षा वेबसाइट

नियोक्ता की समीक्षा वेबसाइट एक ऐसी रोजगार वेबसाइट है जहां किसी कंपनी या संगठन के लिए काम कर चुके कर्मचारी एवं वर्तमान कर्मचारी अपने अनुभवों के बारे में टिप्पणी करते हैं। नियोक्ता समीक्षा वेबसाइट आमतौर पर एक इंटरनेट फ़ोरम के रूप लेती है।

प्रदर्शन के आधार पर भुगतान (पीएफपी)

रोजगार की सबसे हालिया एवं दूसरी पीढ़ी की वेबसाइट है जिसे अक्सर प्रदर्शन के आधार पर भुगतान (पीएफपी) कहा जाता है, में नौकरी चाहने वालों को दी गई सदस्यता सेवाओं के लिए चार्ज करना होता है।

जानकारी और सलाह प्रदान करने वाली वेबसाइट

इस तरह के वेबसाइट में रोजगार के तलाश में लगे लोगों को सभी तरह से मदद की जाती हैं जिसमे सीवी के लेखन, साक्षात्कार में अच्छी तरह से प्रदर्शन एवं अन्य विषयों के बारे में सलाह देने वाले पृष्ठ सम्मिलित होते हैं।

जोखिम

बहुत सारे रोजगार के वेबसाइट एवं खोज इंजन उपयोगकर्ताओं को अपने बायो डाटा एवं संपर्क विवरण पोस्ट करने के लिए प्रोत्साहित करते हैं। हालांकि यह साइट ऑपरेटर के लिए काफी उत्साहवर्धक होता हैं एवं नौकरी चाहने वालों ने व्यक्तिगत जानकारी अपलोड करने में सावधानी बरती है लेकिन फिर भी उनकी व्यक्तिगत जानकारी लीक होने का खतरा होता हैं।
बारहाट्टा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बारहाट्टा उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
भारती मठ मंदिर , भुवनेश्वर , ओड़ीशा

aba

उसका भौगोलिक स्थिति t. 20° 14' 43" N, और समुद्र कास्टर से 86 फुट ऊपर है। पुराने भुवनेश्वर का बढ़ेईबंक इलाका मे भारती मठ अबस्थित। लिंगराज मंदिर से रामेस्वर रोड पर इसी बहू -प्राचीन मठ रहे है।  

परंपरा और किंवदंतियों

स्थानीय किंवदंती के अनुसार एह मठ पुराने राजा जजाति केशरी ने बनाया था। जजाति केशरी भुवनेश्वर का प्रसिद्ध लिंगराज मंदिर भी बनबाया था। लिंगराज मंदिर बनाने के समय यहाँ कारीगरों को रखने के लिए पहले उसे बनाया गया था।  

सांस्कृतिक

हर इसी तरह की और अनुष्ठान की तरह कार्तिक पूर्णिमा , प्रथमस्थमी , दुर्गा पूजा , काली पूजा के अबसर पर स्वतंत्र पुजा के साथ मनाया जाता है। मंदिर में साधारण आदमी बिभाह , ब्रतोपनयन आदि सामाजिक कार्जी भी कराने आते है।
२९२६ ईसा पूर्व

२९२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रगतिशील समाजवादी पार्टी (लोहिया)

पार्टी का उद्देश्य

प्रगतिशील समाजवादी पार्टी का उद्देश्य भारतीय संविधान के प्रति सच्ची निष्ठा व श्रद्धा रखना है। पार्टी संवैधानिक दायरे में रहते हुए समाजवादी मूल्यों व सिद्धांतों में अपनी आस्था प्रकट करती है।
सैन्य क्रॉस

इतिहास

यह पुरस्कार 28 दिसंबर 1 9 14 को स्थापित गया था  कप्तान के वास्तविक पद के कमीशन अधिकारियों के लिए या नीचे और वारंट अधिकारियों के लिए। अगस्त 1 9 16 में पुरस्कार प्रदान करने के लिए वीरता के अधिक कृत्यों के प्रदर्शन की मान्यता में बार को एमसी को सम्मानित किया गया और एक बार प्राप्तकर्ताओं के पदों के पदों के लिए एमसी का प्रयोग जारी रहेगा।  1 9 31 में मैदान पर कार्रवाई के लिए रॉयल एयर फोर्स के सदस्यों को भी पुरस्कार प्रदान किया गया था।
 
बहादुरी के लिए पुरस्कारों में रैंक के भेद को दूर करने के लिए अभियान के भाग के रूप में सम्मान प्रणाली की 1993  की समीक्षा के बाद से, सैन्य पदक, पहले अन्य रैंकों के लिए तीसरे स्तर के सम्मान को बंद कर दिया गया है। एमसी अब ब्रिटिश सशस्त्र बलों के सभी रैंकों के लिए भूमि पर शौर्य के लिए तीसरे स्तर के पुरस्कार के रूप में कार्य करता है।
अंतर्शासन काल

शासन-अंतराल, राजा-अंतराल या शासन अंतर्काल या केवल अंतर्काल, किसी निरंतर व अविरल शासन व्यवस्था में अनिरंतर्ता या असातत्यता के काल को कहा जाता है। इस शब्द को किसी सरकार, राजतंत्र या संगठन में शीर्ष नेतृत्व के परिवर्तन के मध्य के समय के बोध के लिए भी उपयोग किया जा सकता है। किसी राजतांत्रिक व्यवस्था में एक शासक की मृत्यु या पदत्याग और उसके उत्तराधिकारी के राज्याभिषेक के बीच के काल को कहा जा सकता है, वहीँ किसी गणतांत्रिक व्यवस्था में एक राष्ट्रप्रमुख या शासनप्रमुख के पदत्याग और अगले पदाधिकारी के पदप्रवेश के बीच के समय को भी कहा जा सकता है। तथा एक विशेष प्रकार के शासन-व्यवस्था की निरंतरता के बीच किसी अन्य व्यवस्था के अनिरंतर्ता के काल को कहा जाता है। उदाहरणस्वरूप:वर्ष १५४० से १५५५ के बीच शेर शाह सूरी का राज, मुग़ल शासन का अंतर्काल था, उसी प्रकार १६४९ से १६५० के बीच अंग्रेज़ी गणसंघ और प्रोटेक्टरेट का गणतांत्रिक काल, इंग्लैंड, स्कॉटलैंड और आयरलैंड राजशाही में राजतांत्रिक शासन का अंतर्काल था। ऐतिहासिक तौर पर अमूमन ऐसा देखा गया है की लंबे अंतर्शासन काल, अस्त-व्यस्तता, अराजकता, उत्तराधिकार युद्ध और गृहयुद्ध जैसी परिस्थितियों से ग्रस्त होते हैं। एक विफल राज्य आमतौर पर अंतर्काल का हिस्सा होता है।
संसदीय व्यवस्था में संसद के भंग होने और नवीन संसद के निर्वाचन के बीच के काल को अंतर्काल कहा जाता है। कई देशों में इस समय के दौरान एक अंतर्कालीन सरकार या सामायिक सरकार का शासन होता है, जिसे किसी न्यायाधीश या सभापति जैसे निष्पक्ष पदाधिकारी के नेतृत्व में निर्वाचन काल की अघुआई करने हेतु रखा जाता है। कई राजतांत्रिक देशों में ऐसे अंतर्काल से बचने के लिए, तत्क्षणिक उत्तराधिकार की व्यवस्था होती है, जिसके कारण, पूर्वशासक के निधन के साथ ही उनका उत्तराधिकारी, बिना किसी औपचारिकता या समारोह के, सिंघासन पर विराजमान हो जाता है, अतः तकनीकी तौर पर, ऐसी व्यवस्था में, सिंघासन कभी भी रिक्त नहीं रहता है। ऐसी व्यवस्था यूनाइटेड किंगडम तथा कुछ अन्य योरोपीय देशों में देखि जा सकती है।